CELEX: 62012CA0046
Language: ro
Date: 2013-02-21 00:00:00
Title: Cauza C-46/12: Hotărârea Curții (Camera a treia) din 21 februarie 2013 (cerere de decizie preliminară formulată de l’Ankenævnet for Uddannelsesstøtten — Danemarca) — LN/Styrelsen for Videregående Uddannelser og Uddannelsesstøtte [Cetățenia Uniunii — Libera circulație a lucrătorilor — Principiul egalității de tratament — Articolul 45 alineatul (2) TFUE — Regulamentul (CEE) nr. 1612/68 — Articolul 7 alineatul (2) — Directiva 2004/38/CE — Articolul 24 alineatele (1) și (2) — Derogare de la principiul egalității de tratament în privința ajutoarelor pentru studii constând în burse de studiu sau împrumuturi — Cetățean al Uniunii care studiază într un stat membru gazdă — Activitate salariată anterioară și posterioară începerii studiilor — Obiectivul principal al persoanei interesate la intrarea pe teritoriul statului membru gazdă — Incidență asupra calificării sale drept lucrător și asupra dreptului său la o bursă de studiu]

20.4.2013   
            
            
               RO
            
            
               Jurnalul Oficial al Uniunii Europene
            
            
               C 114/18
            
         Hotărârea Curții (Camera a treia) din 21 februarie 2013 (cerere de decizie preliminară formulată de l’Ankenævnet for Uddannelsesstøtten — Danemarca) — LN/Styrelsen for Videregående Uddannelser og Uddannelsesstøtte
   (Cauza C-46/12) (1)
   
   (Cetățenia Uniunii - Libera circulație a lucrătorilor - Principiul egalității de tratament - Articolul 45 alineatul (2) TFUE - Regulamentul (CEE) nr. 1612/68 - Articolul 7 alineatul (2) - Directiva 2004/38/CE - Articolul 24 alineatele (1) și (2) - Derogare de la principiul egalității de tratament în privința ajutoarelor pentru studii constând în burse de studiu sau împrumuturi - Cetățean al Uniunii care studiază într un stat membru gazdă - Activitate salariată anterioară și posterioară începerii studiilor - Obiectivul principal al persoanei interesate la intrarea pe teritoriul statului membru gazdă - Incidență asupra calificării sale drept lucrător și asupra dreptului său la o bursă de studiu)
   2013/C 114/26
   Limba de procedură: daneza
   
      Instanța de trimitere
   
   Ankenævnet for Uddannelsesstøtten
   
      Părțile din procedura principală
   
   
      Reclamant: LN
   
      Pârâtă: Styrelsen for Videregående Uddannelser og Uddannelsesstøtte
   
      Obiectul
   
   Cerere de decizie preliminară — Ankenævnet for Uddannelsesstøtten — Interpretarea articolului 7 alineatul (1) litera (c) coroborat cu articolul 24 alineatul (2) din Directiva 2004/38/CE a Parlamentului European și a Consiliului din 29 aprilie 2004 privind dreptul la liberă circulație și ședere pe teritoriul statelor membre pentru cetățenii Uniunii și membrii familiilor acestora, de modificare a Regulamentului (CEE) nr. 1612/68 și de abrogare a Directivelor 64/221/CEE, 68/360/CEE, 72/194/CEE, 73/148/CEE, 75/34/CEE, 75/35/CEE, 90/364/CEE, 90/365/CEE și 93/96/CEE (JO L 158, p. 77, Ediție specială, 05/vol. 7, p. 56) — Egalitate de tratament a cetățenilor Uniunii — Legislația unui stat membru care prevede posibilitatea pentru cetățenii Uniunii de a obține ajutor pentru studii în cazul în care sunt salariați sau lucrători care desfășoară activități independente în acel stat membru — Respingerea unei cereri de acordare a unei burse formulate de un cetățean al Uniunii care a fost salariat în statul membru gazdă în cazul în care obiectivul principal al intrării sale în acest stat membru era de a urma studii
   
      Dispozitivul
   
   
               1.
            
            
               Articolul 7 alineatul (1) litera (c) și articolul 24 alineatul (2) din Directiva 2004/38/CE a Parlamentului European și a Consiliului din 29 aprilie 2004 privind dreptul la liberă circulație și ședere pe teritoriul statelor membre pentru cetățenii Uniunii și membrii familiilor acestora, de modificare a Regulamentului (CEE) nr. 1612/68 și de abrogare a Directivelor 64/221/CEE, 68/360/CEE, 72/194/CEE, 73/148/CEE, 75/34/CEE, 75/35/CEE, 90/364/CEE, 90/365/CEE și 93/96/CEE trebuie interpretate în sensul că cetățeanului Uniunii care urmează studii într-un stat membru gazdă și care desfășoară în paralel în statul respectiv o activitate salariată reală și efectivă de natură să îi confere calitatea de „lucrător” în sensul articolului 45 TFUE nu i se pot refuza ajutoarele pentru studii acordate resortisanților statului membru în cauză. Revine instanței de trimitere sarcina de a efectua verificările de fapt necesare pentru a aprecia dacă activitățile salariate ale reclamantului din litigiul principal sunt suficiente pentru a-i conferi această calitate. Împrejurarea că persoana interesată a intrat pe teritoriul statului membru gazdă cu intenția principală de a urma studii în acel stat nu are relevanță pentru a stabili dacă persoana în cauză are calitatea de „lucrător” în sensul articolului 45 TFUE și, prin urmare, dacă are dreptul la ajutoarele respective în aceleași condiții cu un resortisant al statului membru gazdă, conform articolului 7 alineatul (2) din Regulamentul (CEE) nr. 1612/68 al Consiliului din 15 octombrie 1968 privind libera circulație a lucrătorilor în cadrul Comunității.
            
         
      (1)  JO C 109, 14.4.2012.